ການນຳລາວຕີລາຄາສູງການປະກອບສ່ວນຂອງກຳລັງທະຫານອາສາສະໝັກແລະນັກຊ່ຽວຊານຫວຽດນາມຢູ່ລາວ
ເລຂາທິການໃຫຍ່, ປະທານປະເທດ ລາວ ຕ້ອນຮັບຄະນະຜູ້ແທນ ຫວຽດນາມ
ໃນຂອບເຂດການຢ້ຽມຢາມ ລາວ ແຕ່ວັນທີ 16 – 20/1, ຕາມຄຳເຊີນຂອງສະຫະພັນນັກຮົບເກົ່າລາວ, ຄະນະຜູ້ແທນທະຫານອາສາສະໝັກ ແລະ ນັກຊ່ຽວຊານ ຫວຽດນາມ ຢູ່ລາວ ໂດຍພົນຈັດຕະວາ ຮີ່ງດັກເຮືອງ, ຫົວໜ້າຄະນະຕິດຕໍພົວພັນທົ່ວປະເທດ, ອະດີດກຳມະການການເມືອງກອງບັນຊາການທະຫານອາສາສະໝັກ ແລະ ນັກຊ່ຽວຊານ ຫວຽດນາມ ຢູ່ລາວ, ນຳໜ້າມີໄດ້ເຂົ້າຢ້ຽມຂ່ຳນັບທ່ານເລຂາທິການໃຫຍ່, ປະທານປະເທດ ລາວ ບຸນຍັງ ວໍລະຈິດ, ທ່ານນາງປະທານສະພາແຫ່ງຊາດ ປານີ ຢາທໍຕູ້, ທ່ານປະທານແນວລາວສ້າງຊາດ ໄຊສົມພອນ ພົມວິຫານ. ທີ່ການພົບປະຄັ້ງຕ່າງໆ, ການນຳລາວໄດ້ເນັ້ນໜັກວ່າ ລາວ ແລະ ຫວຽດນາມ ແມ່ນ 2 ປະເທດອ້າຍນ້ອງ, ຍາມໃດກໍ່ຮຽບບ່າຮຽບໄຫລ່ນຳກັນໃນໃນການຕໍ່ສູ້ຕ້ານສັດຕູຜູ້ຮຸກຮານ, ກໍ່ຄືໃນພາລະກິດສ້າງສາ, ພັດທະນາປະເທດຊາດ. ໃນນັ້ນກຳລັງ ທະຫານອາສາສະໝັກ ແລະ ນັກຊ່ຽວຊານ ຫວຽດນາມ ແມ່ນສັນຍາລັກອັນສູງສົ່ງຂອງນ້ຳໃຈຈິດໜຶ່ງໃຈດຽວ, ສັດຊື່ບໍລິສຸດຂອງການພົວພັນພິເສດ ລາວ - ຫວຽດນາມ.
ພົນຈັດຕະວາ ຮີ່ງດັກເຮືອງ ຢັ້ງຢືນວ່າ ກອງທັບປະຊາຊົນ ຫວຽດນາມ ຍາມໃດກໍ່ຈົດຈຳບຸນຄຸນອັນໃຫຍ່ຫຼວງຂອງທະຫານ ແລະ ປະຊາຊົນລາວ, ບັນດາຜູ້ໄດ້ອຸ້ມສູ່ຊ່ວຍເຫຼືອ ທະຫານ ແລະ ນັກຊ່ຽວຊານ ອາສາສະໝັກຂອງ ຫວຽດນາມ.
(ແຫຼ່ງຄັດຈາກ VOV)